ના, આ ઉચ્ચારણો ગુજરાત વિધાનસભાની ચૂંટણી જાહેર થઈ તે સંદર્ભનાં નથી. આ ઉચ્ચારણો તો સમગ્ર વિશ્વ બોલી રહ્યું છે. એટલે ગરમી અમદાવાદમાં પડતી હોય તેટલી અમેરિકા- કેનેડામાં ન જ પડતી હોય તે સ્વાભાવિક છે, પરંતુ એકંદરે સમગ્ર પૃથ્વી ક્રમશ: આગના ગોળામાં પરિવર્તિત થતી જાય તેવી લાગણી થઈ રહી છે. જો ચોક્કસ વાત કરીએ તો ઈશુનું આ વર્ષ એટલે કે ૨૦૧૭ સમગ્ર પૃથ્વી માટે બીજા ક્રમનું સૌથી ગરમ વર્ષ રહ્યું. અને આ વાત કરે છે નેશનલ ઑશનિક એન્ડ ઍટ્મૉસ્ફિયરિક ઍડમિનિસ્ટ્રેશન! આ રેકોર્ડ અગાઉ ૧૮૮૦માં એટલે કે ૧૩૭ વર્ષ પૂર્વે સ્થપાયેલો છે.